**შემუშავებულია სკოლის დირექტორის,**

**ხარისხის მართვის მენეჯერის,**

**დირექტორის მოადგილის**

**კათედრების თავმჯდომარეების მიერ**

**განხილულია და დამტკიცებულია**

**2022-2023 სასწ.წლის**

**№ 1 პედაგოგიურ საბჭოს სხდომაზე**

** ბრძანება N 08.09 .2022**

**სკოლის დირექტორი:** /ნ.რევიშვილი/

**შპს სკოლა XXI სუკუნე**

**2022- 2028 სასწავლო წლების**

**სტრატეგიული განვითარების გეგმა**

შპს სკოლა XXI საუკუნე საბაზო და საშუალო საფეხურების მოსწავლისათვის ერთიან საგანმანათლებლო სივრცეში ზოგადი განათლების ორი საფეხურის განათლების მიღებას უზრუნველყოფს.სკოლა მოსწავლეებს უქმნის ხელსაყრელ გარემოს გონებრივი და ფიზიკური უნარ-ჩვევების გასავითარებლად.ხელს უწყობს მათი შესაძლებლობების გამოვლენას,სხვადასხვა იდეის რეალიზებას. სკოლა სთავაზობს ესგ-ის შესაბამის საგანმანათლებლო მომსახურებას . სკოლის უმთავრესი პრიორიტეტია ჯანსაღი კონკურენციის პირობებში, საქართველოს საგანმანათლებლო სივრცეში, ღირსეული ადგილის დამკვიდრება.

**შესავალი:**  სკოლის გრძელვადიანი (2022-2028 წწ) სტრატეგიული გეგმა მოიცავს სკოლის მისიას, ხედვას, ღირებულებებსა და მიზნებს. სტრატეგია განსაზღვრავს თუ როგორ უნდა მიაღწიოს სკოლამ დასახულ მიზნებს არსებული საგანმანათლებლო , მატერიალურ-ტექნიკური, ადამიანური და ფინანსური რესურსების ეფექტურად გამოყენების გზითა და საჭირო დამატებითი რესურების მოძიებით. სტრატეგილი გეგმა დეტალურად ახდენს გარემო ფაქტორების, კონკურენტებისა და SWOT (სიძლიერე, სისუსტე, შესაძლებლობები და საფრთხე) ანალიზს. სტრატეგიულ გეგმაში გაწერილია სასწავლო პროცესის ეფექტურად წარმართვისა და განვითარების, საზოგადოებასთან ურთიერთობის ექვსწლიანი სტრატეგია, სადაც იდენტიფიცირებულია ყველა საკითხი მიზანმიმართულების მიხედვით. აგრეთვე, განხილულია აქტივობების გამოყენების მიზნობრიობა, შესასრულებელი სამუშაოების მიღწევის მექანიზმები. სტრატეგიული მიზნების განხორციელების ვადები, პასუხისმგებელი პირები , პარალელურად მოცემულია კრიტერიუმები, რომლებიც ნათლად წარმოაჩენს დასახული მიზნების წარმატებით ან წარუმატებლად განხორციელებას. სკოლის სტრატეგიული გეგმის სწორად განხორციელება ხელს შეუწყობს სკოლის წარმატებულ საქმიანობას, როგორც ადგილობრივ, ასევე საერთაშორისო საგანმანათლებლო ბაზარზე.

შპს სკოლა XXI საუკუნე საქართველოს კანონმდებლობით განსაზღვრული კომპეტენციის ფარგლებში და სკოლის წესდებით განსაზღვრული მიზნების მისაღწევად:

• ქმნის პირობებს ეროვნული და ზოგადსაკაცობრიო ღირებულებების მატარებელი, თავისუფალი პიროვნების ჩამოყალიბებისათვის;

• ხელს უწყობს მოზარდის გონებრივი და ფიზიკური უნარ-ჩვევების განვითარებას, აუცილებელი ცოდნით უზრუნველყოფას, ცხოვრების ჯანსაღი წესის დამკვიდრებას, მოსწავლეთაა ლიბერალურ-დემოკრატიულ ღირებულებებზე დამყარებული სამოქალაქო ცნობიერების ჩამოყალიბებას, კულტურულ ფასეულობათა პატივისცემას, მოსწავლის მიერ ოჯახის, საზოგადოების, სახელმწიფოსა და გარემოს წინაშე საკუთარი უფლება- მოვალეობების გაცნობიერებას.

**წარსული**---წლების განმავლობაში სკოლა აკადემიური მოსწრების მხრივ ლიდერთა შორის ერთ-ერთი იყო , ხარისხობრივი და მოსწავლეთა რაოდენობრივი მაჩვენებლის მაქსიმალურ ნიშნულზე(180) იმყოფებოდა.სკოლის კურსდამთავრებულები ირიცხებიან მათთვის სასურველ უმაღლეს სასწავლებლებში.

**აწმყო----**მიუხედავად სკოლაში რიცხულ მოსწავლეთა უმრავლესობის მაღალი აკადემიური მოსწრების მაჩვენებლისა, სკოლაში წინა წლებთან შედარებით მოსწავლეთა მცირე რაოდენობაა.რაც გამოიწვია ფაქტორებმა: კონკურენტუნარიანმა გეოგრაფიულმა გარემომ(თემში რამოდენიმე სკოლაა), არასწორმა მენეჯმენტმა(XI-XII კლასების რამდენიმე პარალელის ყოლა ,რამაც დიდი გადინება გამოიწვია), COVID-19 –ის პანდემიის რეგულაციების შედეგად გადახდისუუნარო მშობელთა უმრავლესობამ ,მშობელთა არაპროგნოზირებადმა სოციალურ-ეკონომიკურმა მდგომარეობამ, პროფესიონალი ,სტატუსიანი მასწავლებლების გადინებამ, ახალი მასწავლებლების ჩანაცვლებამ.

**დაბრკოლება-----**სკოლის შენობა იჯარით, მფლობელთა შორის ინტერესთა კონფლიქტი,რის გამოც სარემონტო სამუშაოები ვერ ხორციელდება ჩვენთვის სასურველ დონეზე , სკოლის განვითარების საქმიანობაზე მშობელთა გულგრილი დამოკიდებულება( ემიგრაცია, დროის დეფიციტი....) განათლების ბაზარზე მზარდი კონკურენცია,გაუთვალისწინებელი დაბრკოლებები გარკვეულწილად ხელისშემშლელი ფაქტორებია მისიის მიღწევის საქმიანობაში.

ვიმედოვნებთ , რომ არსებული მდგომარეობა შეიცვლება .ხვალინდელი სკოლა უნდა გახდეს უფრო კონკურენტუნარიანი .

სკოლის მისია---ჩვენ გვჯერა, რომ ბედნიერი ბავშვი წარმატებულია. მზად ვართ უზრუნველვყოთ პოზიტიური,უსაფრთხო და მასტიმულირებელი გარემო სწავლისთვის , სადაც ყველა ფასდება.ვფიქრობთ ,რომ ყველა ბავშვმა უნდა ისარგებლოს სწავლის უფლებით, მოაღწიოს თავის პოტენციალს და გახდეს დამოუკიდებელი მსწავლელი მთალი ცხოვრების განმავლობაში.

სკოლის **ხედვაა--** აღვზარდოთ თავდაჯერებული და პასუხისმგებელი პიროვნებები, რომლებიც ისწრაფვიან თავიანთი სრული პოტენციალის მიღწევაში. ჩვენ ამას გავაკეთებთ კეთილგანწყობილი, ხალისიანი, უსაფრთხო და დამხმარე სასწავლო გარემოს შექმნით , სადაც ყველა თანასწორია და აღინიშნება ყველა მიღწევა.

სკოლას რაოდენობრივად და ხარისხობრივად სურს ავიდეს მაქსიმალურ ნიშნულამდე: მოსწავლეთა და მშობელთა კმაყოფილების დონის ზრდით,მოსწავლეთა აკადემიური მოსწრების ამაღლებისა და პიროვნული განვითარებისათვის ხელშეწყობით, პედაგოგთა საჭიროების მიხედვით შერჩეული ტრენინგ-კურსების დაგეგმვა-ჩატერების, კონსულტაციების მხრივ,სწავლა-სწავლების ხარისხის გაუმჯობესებით,მარკეტინგული და პიარ-აქტივობების მეშვეობით ცნობადობის გაზრდით და სხვ.აქტივობებით...

**სკოლის მიზანია: ---** სკოლის თითოეულმა მოსწავლემ შეძლოს წარმატებული სწავლა და პრობლემების წარმატებით გადაჭრა სკოლის თითოეული მოსწავლის წახალისება აზროვნებაში, განსჯაში, პრობლემების გადაწყვეტაში...მოსწავლის მომზადება ცხოვრებისათვის დამოუკიდებელი სასიცოცხლო უნარების განვითარების გზით. მოსწავლის წახალისება თანატოლთა და საზოგადოებაში აქტიური მონაწილეობისათვის ,ლიდერისა და მოქალაქეობრივი უნარების განვითარება.

სკოლის თითოეულ მოსწავლეში საკუთარი თავისა და სხვათა პატივისცემის გრძნობის აღზრდა კონკურენტული რეიტინგის გარეშე, შინაგანი თავისუფლების ,საკუთარი ძლიერი და სუსტი მხარეების გამოვლენის გზით.

**ღირებულებები**:-----განცხადებული მომავლის ხედვისა და სკოლის მისიის განხორციელების მიზნით სასკოლო საზოგადოება თანხმდება, რომ სკოლამ მთლიანობაში და მისმა ყოველმა ცალკეულმა თანამშრომელმა თავიანთი ყოველდღიური საქმიანობის განხორციელებაში უნდა იხელმძღვანელონ შემდეგი სამუშაო პრინციპებითა და მიდგომებით:

* ჩვენთვის მნიშვნელოვანია თითოეული მოსწავლის წარმატება;
* ჩვენთვის მნიშვნელოვანია პროფესიონალიზმი, საქმის სიყვარული და ერთგულება;
* ჩვენთვის მნიშვნელოვანია პატიოსნება და კეთილსინდისიერება;
* ჩვენთვის მნიშვნელოვანია სხვათა შრომის, მიღწევებისა და აზრის პატივისცემა;
* ჩვენთვის მნიშვნელოვანია მიუკერძოებლობა;
* ჩვენ ვაცნობიერებთ საკუთარ პასუხისმგებლობას;
* ჩვენ გვესმის, რომ ვაკეთებთ საერთო საქმეს და ვართ ჩვენი სკოლის ერთგულნი;
* ჩვენ ვნერგავთ ინოვაციურ მიდგომებს და ვითვალისწინებთ წარსულ გამოცდილებას;
* ჩვენ ვზრუნავთ სწავლა-სწავლების მაღალ ხარისხზე;
* ჩვენ ვემსახურებით საზოგადოებრივ ინტერესსა და საზოგადოებრივი სიკეთის შექმნას;
* ჩვენ ვაფასებთ ინიციატივას და ვზრუნავთ მის მუდმივ გაუმჯობესებაზე;
* ჩვენთვის მნიშვნელოვანია მუდმივი პროფესიული ზრდა და განვითარება;

**სტრატეგიული გეგმა** --- სკოლის მისიიდან გამომდინარე ითვალისწინებს სკოლის საქმიანობის მუდმივ განახლებასა და სრულყოფას, მოსწავლეთათვის სასწავლო პირობების გაუმჯობესებას, კვალიფიციური კადრების მოზიდვას,პედაგოგების კვალიფიკაციის ამაღლების მიზნით პერიოდულად გადამზადებას, სკოლის თანამედროვე მატერიალურ-ტექნიკური ბაზის მოდერნიზებას..წინამდებარე გეგმა წარმოადგენს ერთწლიანი სამოქმედო გეგმის შექმნის საფუძველს. სტრატეგიული გეგმის გადასინჯვა მოხდება პერიოდულად, მინიმუმ წელიწადში ერთხელ, ახალი სტრატეგიული მიზნების ფორმულირების ან არსებულის კორექტირების შემთხვევაში, გასული წლის განმავლობაში შესრულებული მიზნების გათვალისწინებით.

**სტრატეგიული მიზანი:**

* **1) მოსწავლეთათვის ესგ-ის სტანდარტების შესაბამისი განათლების მიცემა და**

**სწავლა-სწავლების ხარისხის შენარჩუნება-ამაღლება**

* **2) სკოლის უზრუნველყოფა მატერიალური რესურსით**
* **3)უსაფრთხო,ორგანიზებული და კარგად დისციპლინირებული გარემოს შექმნა**
* **4)სკოლის უზრუნველყოფა ადამიანური რესურსით**

|  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- |
| **№** | **ღონისძიებების (პროექტების) დასახელება;** |  | | | | **განაწილება წლების მიხედვით** | | | | | |
| **შესასრულებელი სამუშაოების**  **მიღწევის მექანიზმები** | **სავარაუდო**  **პერიოდი** | **პასუხისმგებელი**  **პირი** | | **2022-2023** | **2023**  **-2024** | **2024-**  **2025** | **2025-**  **2026** | **2026-2027** | **2027-2028** |
| 1 | 1.სასკოლო სასწავლო გეგმის შესაბამისობა ეროვნულ სასწავლო გეგმასთან . გეგმის შედგენა განვლილი წლის ანალიზის საფუძველზე და განახლება არსებული გამოწვევების საპასუხოდ.  2.სკოლის საგანმანათლებლო პროგრამების კომპონენტის დახვეწა ;  3.სასკოლო სასწავლო გეგმა უპასუხებს შესაბამისი საფეხურის მოსწავლეთა საჭიროებებს, მოთხოვნებსა და შესაძლებლობებს და საშუალებას მისცემს მათ, შეიძინონ ესგ-ით გათვალისწინებული ცოდნა, უნარები და ღირებულებები; | სასკოლო სასწავლო გეგმით, შინაგანაწესით, საგნობრივი კურიკულუმებით,  თემატურებით,  კათედრების სამოქმედო გეგმით, სადამრიგებლო პროგრამით.  მოსწავლეთა აკადემიური მოსწრების მუდმივი მონიტორინგით | მუდმივად  მონიტორინი, სემესტრების ბოლოს ანგარიშები. | დირექცია,  ხარისხის მართვის მენეჯერი,  კათედრის თავ-რე  დამრიგებლე-ბი,  პედაგოგები | |  |  |  |  |  |  |
| 4.მოსწავლეთა რაოდენობის ეტაპობრივი ზრდის მექანიზმების დახვეწა. | სწავლა-სწავლების პროცესებით. მოსწავლის საჭიროებებზე მორგებული სტრატეგიებით. |
| ელექტრო-ჟურნალის გამართვა | Edupage.org -თან გაფორმებუ-  ლი ხელშეკრულება. |
| 2. | სკოლის ვებ-გვერდის მუდმივი სრულყოფა/განახლება | სკოლაში და სკოლის გარეთ ჩატარებული ღონისძიებების მეშვეობით; | მთელი წლის  განმავლობა  ში. | აიტ-სპეციალისტი, პედაგოგები,  დამრიგებლე  ბი  საქმის მწარმოებელი | |  |  |  |  |  |  |
| 3. | სისტემატური მონიტორინგი თუ რამდენად შეესაბამება მოსწავლეთა მიღწევები ე.ს.გ დადგენილ სტანდარტებს. | კათედრების მუშაობით; სადამრიგებლო პროგრამით და კლასის დამრიგებლების ანგარიშის მიხედვით. | დაკვირვება სასწავლო წლის განმავლობაში, ანგარიშები სემესტრის ბოლოს | კათედრის თავ-რე  დამრიგებელი  ხარისხის მართვის მენეჯერი | |  |  |  |  |  |  |
| 4 | საქალაქო პროექტებში მონაწილეობა, სოციალურ პროექტში ,,სოციალურად დაუცველი აბიტურიენტების მომზადების პროგრამა’’ | მასწავლებლების ჩართულობით აბიტურიენტების მოტივაციის გაძლიერება. | 2022 -2023 სასწავლო წლის ჩათვლით. | საგნის მასწავლებლები.  დირექცია , ხარისხის მართვის მენეჯერი. | | ოქტომბერი--ივლისი |  |  |  |  |  |
| 5. | 1.მოსწავლეთა პიროვნული განვითარების ხელშეწყობა;  შემეცნებითი ხასიათის ღონისძიებებში მოსწავლეთა მაქსიმალური ჩართულობის უზრუნველყოფით როგორც დაწესებულების ფარგლებში, ისე მის ფარგლებს გარეთ.  2. საგანმანათლებლო არაფორმალური პროგრამების დანერგვა ათასწლეულის მდგრადი განვითარების მიზნების შესაბამისად.  კლუბური მუშაობის გააქტიურება. | საგნობრივი კათედრების მიერ ღონისძიების დაგეგმვითა და სკოლის გარეთ ღონისძიბების მოძიებითა და მათში მოსწავლეთა მაქსიმალური ჩართვით.  1.ჩამოყალიბდება ლიტერატურის კლუბი.  2.ბავშვთა ელექტრონული ჟურნალი.  3.,,მილენიუმის კლუბი“  4.,,ეთიკის კლუბი“  5.ბიოლოგიის კლუბი  6.სინთეზური ხელოვნების სასკოლო კლუბი,,მებიუსის ლენტი“. | სემესტრში მინიმუმ 2  1.2022წ. ოქტომბერი  2.2023 წ.  იანვარი  3.2022წ.  ნოემბერი.  4.2022წ.ოქტომბერი.  5.2022წ.ოქტომბერი  6.2022 წ.ნოემბერი | კათედრები,  დამრიგებლები,  საგნის პედაგოგები,  დირექცია  1-2 ნ.გვენეტაძე.  3.ჯ.ამატო .  4.ქ.ლომიძე.  5.თ.გვასალია  6.ა.ბზიკაძე | |  |  |  |  |  |  |
| 6.  7. | 1.სასწავლო პროცესის უზრუნველყოფა სასკოლო სასწავლო გეგმით განსაზღვრული შესაბამისი მატერიალური რესურსით.  2.სტრატეგიული გეგმის მიზნების შესაბამისად ბიუჯეტის დაგეგმვა, განკარგვა და მონიტორინგი. | სასკოლო ცხოვრების მუდმივი  მონიტორინგის მეშვეობით ,  იმის დადგენა თუ რა მატერია  ლური და ადამიანური  რესურსი ესაჭიროება სკოლას |  | დირექცია,  ხარისხის  მართვის  მენეჯერი | |  |  |  |  |  |  |
| 3.სკოლისთვის დამატებითი რესურსების მოზიდვის უზრუნველყოფა. | საკრებულოსთან/მერიასთან სხვადასხვა ორგანიზაციებთან მემორანდუმის გაფორმება (სოკარჯორჯია, ჭიათურმარგანეცი და სხვ.) | 2023 წლიდან. | დირექცია | |
| 4.სკოლის ადამიანური რესურსების განვითარება.  პროფესიულ განვითარებაზე ზრუნვა და ხელშეწყობა . | მეთოდოლოგიების დანერგვა.  პერსონალის მიერ სკოლის საჭიროებების შესაბამისი პროფესიული განვითარების ღონისძიებებში მონაწილეობის უზრუნველყოფა. | ოქტომბრიდან ხორციელდება ვებინარები და ტრენინგები . | დირექცია,  ხარისხის მართვის  მენეჯერი,  კათედრის თავ-რე | |
| 8 | პერსონალის ხარისხობრივი გაუმჯობესება; | თანამშრომელთა შერჩევის საკონკურსოკომისიის დაკომ-პლექტება ისეთი კვალიფიკა-  ციის და გამოცდილების მქონე კადრებით,რაცუზრუნველყოფს კანდიდატთა შერჩევის პროცესის სამართლიანობას, ობიექტურობას და მათი ცოდნისა და გამოცდილების სწორად შეფასებას ტესტირებისა და გასაუბრების მეშვეობით. | სემესტრების დასაწყისში. | დირექცია,  ხარისხის მართვის  მენეჯერი,  კათედრის თავ-რე | |  |  |  |  |  |  |
| 9. | მასწავლებელთა გადამზადება ფსიქოლოგიურ-პედაგოგიკური მიმართულებით. | დასაწყისიდან 10 ℅და ეტაპობრივად ყველა. | 2022 წლის დეკემბერი | ხარისხის მართვის მენეჯერი. | |
| 10. | მასწავლებელთა გადამზადება LMS პლატფორმის მიხედვით. საგანმანათლებლო დოკუმენტაციის შემუშავების მიზნით. | საგნობრივი კურიკულუმები, თემატური მატრიცები. კომპლექსური დავალებები. | ოქტომბერ-ნოემბერი | ხარისხის მართვის მენეჯერი. | |
| 11 | 1.ეტაპობრივი სარემონტო სამუშაოების ჩატარება.  2.გარე კიბის მოაჯირების  გაკეთება.  3.სველიწერტილების გარემონტება.  4.სპორტული მოედნის სტანდ. შესაბამისად მოყვანა,  5. გასახდელების მოწყობა . | სკოლის ბიუჯეტიდან ყოველწლიურად გამოიყოფა თანხები სარემონტო სამუშაოებისათვის. | სექტემბერი  ოქტომბერი | დირექცია. |  | |  |  |  |  |  |
| 12 | კომპიუტერების დაზიანების შემთხვევაში მათი გარემონტება, | გაფუჭების შემთხვევაში მათი  ახალი ერთეულებით ჩანაცვლება, რის გამოც სკოლის ბიუჯეტიდან საჭიროების შემთხვევაში გამოიყოფა კომპიუტერების შესაძენად ან სარემონტოდ საჭირო თანხა; |  | დირექცია  აიტ-სპეცია  ლისტი. |  | |  |  |  |  |  |
| 13 | 1. სასკოლო ბიბლიოთეკის ინფრასტრუქტურის გაუმჯობესება, შევსება ახალი წიგნადი ფონდით. მისი კომპიუტერიზაცია და ინტერნეტ ქსელში ჩართვა. ელექტრონული საძიებო სისტემის შექმნა.  2.ელექტრონული ბიბლიოთეკის შექმნა.  3.აუდიო მასალების ამოტვირთვა-დაარქივება.(საშინაო სკოლის, ტელესკოლის)  4.შემეცნებითი ხასიათის მასალების გადმოტვირთვა , დაარქივება.  5.კატალოგების დახვეწა. | სკოლაში საგნობრივი კათედრები პერიოდულად მიაწოდებენ სკოლის დირექციას საჭირო წიგნების შესაძენ ნუსხას, რის გამოც საჭიროების შემთხვევაში სკოლის ბიუჯეტიდან გამოიყოფა გარკვეული ოდენობის თანხა ახალი წიგნადი ფონდის შესაძენად ან დაზიანებული წიგნების გასაახლებლად.დისკებისა და საჭირო ინვენტარის შესაძენად. | აგვისტო | დირექცია  ბიბლიოთე  კარი  დირექცია.  ბიბლიო  თეკარი. |  | |  |  |  |  |  |
| 14. | ადმინისტრაციული და სასწავლო ინვენტარის დასახელებებისა და რაოდენობის განსაზღვრა და შესყიდვა. საჭიროებისამებრ. | ყოველწლიური ინვენტარიზაციის შედეგად სკოლაში იკვეთება საჭირო ინვენტარის შეძენის აუცილებლობა(დაზიანება/ განადგურებისა და მოსწავლეთა ცვალებადობის გამო), რის გამოც სკოლის ბიუჯეტიდან გამოიყოფა საჭირო რაოდენობის თანხა; | აგვისტო | დირექცია  პერსონალი | |  |  |  |  |  |  |
| 15. | სკოლის ჩართულობა სხვადასხვა სახის ღონისძიებებში.  თანამშრომლობა ,,წითელი ჯვრის „ ფილიალთან. | სკოლის ყველა მოსწავლეს თანაბარი უფლებებით შეუძლია მონაწილეობა მიიღოს სასკოლო /საქალაქო ღონისძიებებში. | სექტემბრიდან | დირექცია  კათედრები, დამრიგებლები  მასწავლებლები. | |  |  |  |  |  |  |
| 16. | კოვიდ-19-ის რეგულაციების შესაბამისი სტანდარტების დასაცავი საშუალებებით უზრუნველყოფა. | სანიტარულ-ჰიგიენური საშუალებების შემოტანა . | საჭიროები-დან გამომდინარე. | დირექცია . ხარისხის მართვის მენეჯერი. | |  |  |  |  |  |  |
| 17. | სამედიცინო კაბინეტის აღჭურვა საჭირო მედიკამენტებითა და რესურსებით. | სასწავლო წლის განმავლობაში სკოლისათვის საჭირო რესურსების/ მედიკამენტების აღრიცხვა და შეძენა .ექთანი აწოდებს ნუსხას, დირექტორი ავალებს ბუღალტერს გამოიყოს საჭირო თანხა მედიკამენტებისა და სამედიცინო რესურსის შესაძენად. | მთელი წლის განმავლობაშისაჭიროები-დან გამომდინარე. | სკოლის ექთანი, დირექტორი, ბუღალტერი . | |  |  |  |  |  |  |
| 18 | სკოლის განახლების უზრუნველსაყოფად , საკონსულტაციო ,,მრჩეველთა საბჭოს „შექმნა | სკოლის საქმიანობის გამჭირვალობის, სარგებლიანობის მიზნით რჩევა-რეკომენდაციები. | პერიოდულად | მრჩეველთა საბჭოს თავ-რე. | |  |  |  |  |  |  |
| 19. | სადაზღვევო კომპანიებთან  ურთიერთმოლაპარაკების წარმოება. | ჯამრთელობის დაზღვევის, კორპორაციული ტელეკომუნიკაციის მოპოვების მიზნით. | ნოემბერი | დირექცია .  მრჩეველთა საბჭო. | |  |  |  |  |  |  |
| 20. | წარმატებული სპეციალისტების მატერიალური სტიმულირების დანერგვა. | თვითშეფასებისა და შეფასების მონიტორინგის ამსახველი დოკუმენტები. | 2023 წლის ივნისი | დირექცია | |  |  |  |  |  |  |
| 21 | მასწავლებელთა პერსონალური პროფილის შექმნა . | ვიდეორგოლები . | ეტაპობრივად | დირექცია . | |  |  |  |  |  |  |
| 22. | სკოლის პროფილის შექმნა. | მასწავლებლების , მოსწავლეების , მშობლების ვიდეორგოლების საფუძველზე. | ეტაპობრივად | დირექცია ,  ხარისხის მართვის მენეჯერი. | |  |  |  |  |  |  |
| 23. | ,,კურსდამთავრებულთა ასოციაციის ‘’ ჩამოყალიბება. | ვიდეორგოლებით , მადლობის წერილებით , პიარით, გაზიარებით , გამოხატავენ მადლიერებას სკოლის მიერ გაწეულ შრომაზე. | ეტაპობრივად | დირექცია , მრჩეველთა საბჭო. | |  |  |  |  |  |  |
| 24. | სკოლის ბიზნესსტრატეგიის დაგეგმვის და ცნობადობის გაზრდის მიზნით ,,განვითარების სტარტაპის „“დამუშავება | დაამუშავებს დირექცია და მრჩეველთა საბჭოსთან ერთად შეიმუშავებს სტრატეგიებს ინოვაციური პროცესების ხელშესაწყობად. | დაინერგება  2023 წლიდან | დირექცია  მრჩეველთა საბჭო. | |  |  |  |  |  |  |

**სტრატეგიული მიზნებისათვის მისაღწევი საჭირო რესურსები**

**სასწავლო პროგრამები-** სკოლის მისია, მიზნები და განხორციელების გზები შეესაბამება სკოლის განვითარების სტრატეგიას.

**ბიბლიოთეკა**- მოსწავლეებს და თანამშრომლებს სთავაზობს სახელმძღვანელოებისა და სხვა დამატებით სასწავლო-სამეცნიერო ლიტერატურის კოლექციას, ასევე ელექტრონული წიგნებისა და ჟურნალებს, ბიბლიოთეკაში მოიპოვება წიგნადი და ელექტრონული წიგნადი ფონდი, სამკითხველო დარბაზი და კომპიუტერებით აღჭურვილი ოთახი. იგი მთლიანად უზრუნველყოფილია 24 საათიანი ინტერნეტით. სკოლის ბიბლიოთეკა ღიაა ყველა დაინტერესებული პირისათვის. ბიბლიოთეკის განვითარება მოიცავს არსებული ფართის კიდევ უფრო კეთილმოწყობას და დამატებითი სასწავლო-სამეცნიერო წიგნების კოლექციის გამდიდრებას. ბიბლიოთეკის ეფექტური გამოყენება მოიცავს მოსწავლეების უახლესი საგანმანათლებლო მასალით მომარაგებას, რაც მათ დაეხმარება როგორც საჭირო თეორიული ცოდნის გაღრმავებაში, ასევე უნარებისა და დამოკიდებულებების ჩამოყალიბებაში.

**ლაბორატორია** - სკოლა აღჭურვილია სათანადო კომპიუტერული ტექნიკით და ლაბორატორიით. ყველა მოსწავლე, თეორიული ცოდნის მიღების პარალელურად, ჩართულია პრაქტიკულ სამუშაოებსა და აქტივობებში,, რომელიც ითვალისწინებს სხვადასხვა რესურსის გამოყენებას. ლაბორატორიაში მუშაობა მოსწავლეებს ეხმარება პრაქტიკული უნარ-ჩვევების განვითარებაში, რაც ხელს უწყობს შესწავლილი პროგრამის გაღრმავებასა და მათი კონკურენტუნარიანობის ზრდას. სკოლაში ფუნქციონირებს ქიმია, ფიზიკა, ბიოლოგიის ლაბორატორია .ლაბორატორიის სამომავლო განვითარების სამოქმედო გეგმა ითვალისწინებს სკოლის საჭირო რესურსით აღჭურვას, რაც გაუადვილებს მოსწავლეს თეორიული ცოდნის პრაქტიკაში გაღრმავებას.

**სპორტული მოედანი** - სკოლის ერთ-ერთი უმნიშველოვანესი პრიორიტეტია ხელი შეუწყოს მოსწავლეებს როგორც გონებრივ, ასევე ფიზიკურ განვითარებას. ღია მოედანი და დახურული სპორტული დარბაზი, სადაც სკოლის სპორტული აქტივობები ტარდება, სწორედ ამ მიზანს ემსახურება. იმისათვის , რომ სპორტული მოედანი მაქსიმალურად ეფექტურად იყოს გამოყენებული მოედანი ეთმობა სკოლის მოსწავლეების სპორტულ აქტივობებს არასაგაკვეთილო დროებშიც.

**სამედიცინო ოთახი-** რომელიც ემსახურება სკოლის მოსწავლეებსა და თანამშრომლებს. მაღალკვალიფიციური ექთანი ნებისმიერ მსურველს უწევს კონსულტაციასა და საჭირო სამედიცინო დახმარებას.

**რესურსოთახი-** სპეციალური საგანმანათლებლო საჭიროების მოსწავლეებისთვის შექმნილი გარემო, სადაც მოსწავლე მიიღებს საკუთარ საჭიროებაზე მორგებულ მომსახურეობას.

**ადამიანური რესურსი** --- სკოლის ყველაზე მნიშვნელოვანი რესურსი - ადამიანური რესურსია. სკოლა ამაყობს თავისი მაღალკვალიფიციური პედაგოგებით, რომელიც თვითგანვითარებაზე არიან ორიენტირებულნი. სკოლა ზრუნავს თანამშრომლებისა და მოსწავლეთა კმაყოფილების დონის გაუმჯობესებაზე. ვცდილობთ შევქმნათ და შევინარჩუნოთ კომფორტული, ჯანსაღი და საერთაშორისო სტანდარტებთან მიახლოებული გარემო. სკოლა ცდილობს გააღრმავოს და წარმოაჩინოს მის სივრცეში მოღვაწე ტალანტები. სკოლაში მოქმედებს თანამშრომელთა მიღების, წახალისების, განხორციელებული მუშაობის მონიტორინგის ობიექტური შეფასების მექანიზმები. სკოლა: ზრუნავს მოსწავლეების და თანამშრომლების კმაყოფილების დონის შენარჩუნებაზე; ცდილობს შეუქმნას კომფორტული, ჯანსაღი, უსაფრთხო გარემო თავის სივრცეში მოღვაწე პიროვნებებს; ეხმარება თანამშრომლებს პროფესიულ ზრდასა და კარიერულ წინსვლაში. აწყობს საგანმანათლებლო- შემეცნებით აქტივობებს, რომ გამყარდეს ურთიერთობა, როგორც თანამშრომლებს ასევე მოსწავლეებს შორის. სკოლაში დირექცია დაკომპლექტებულია მაღალკვალიფიციური კადრებით.

**საზოგადოებასთან ურთიერთობისა და პიარ-აქტივობების სტრატეგია-**

სკოლის საზოგადოებასთან ურთიერთობისა და მარკეტინგის გრძელვადიან ამოცანას წარმოადგენს საზოგადოების ცნობიერებაში სკოლის, როგორც ხელმისაწვდომი და ხარისხიანი განათლების მომწოდებული ზოგადსაგანმანათლებლო დაწესებულების, რეპუტაციის დამკვიდრება. მისი იდენტიფიცირება უნდა ხდებოდეს პოტენციურ მომხმარებლებში, როგორც სასწავლო დაწესებულება, რომელიც აწვდის უფრო მეტს, ვიდრე ხარისხიანი განათლებაა. სკოლა აცხადებს პრეტენზიას 21-ე საუკუნის უნარებზე ორიენტირებულ განათლებაზე, რადგან ვთვლით, რომ ის არის უპირველესი გზამკვლევი წარმატებული მომავლისკენ.

სწორედ ამ მიზნით იქნა შერჩეული სლოგანი - „ჩანაფიქრიდან შედეგამდე!“

სკოლის გრძელვადიანი მარკეტინგული ამოცანაა:

* + გახდეს ადგილობრივ ბაზარზე უფრო ცნობადი და მოთხოვნადი სკოლა;
  + შესთავაზოს მომხმარებლებს ხელმისაწვდომი, ხარისხიანი განათლება;
  + დაიმკვიდროს საგანმანათლებლო ბაზარზე ხარისხიანი განათლების მიწოდების დაწესებულების პოზიცია;
  + შენარჩუნდეს და ამაღლდეს მოსწავლეთა, მშობელთა და თანამშრომელთა კმაყოფილების დონე;
  + თანამედროვე ტექნოლოგიებისა და ინოვაციის დანერგვა;
  + სასწავლო პროგრამების სპექტრის გაფართოვება;
  + მართვის პროცესის დახვეწა;

**წარმატების საზომი** : საგანმანათლებლო პროცესის ცენტრში დგას თითოეული მოსწავლე და მიღწეული შედეგი, სკოლა ითვალისწინებს მოსწავლეთა ფიზიკურ და ფსიქიკურ შესაძლებლობებს . მთავარი ორიენტირია მოსწავლეთა ჩართულობა და მიღებული ცოდნის ხარისხი, უნარ-ჩვევები მათ გამოსაყენებლად. წარმატების საზომად სკოლა გამოიყენებს შიდა სასკოლო მონიტორინგის PDCA ციკლის პრინციპის : ,,დაგეგმე, განახორციელე, შეამოწმე, იმოქმედე“ მონაცემებს აგროვებს შემდეგი მიმართულებებით: ადმინისტრაცია,სასწავლო-სააღმზრდელო პროცესში ჩართული პედაგოგები, დამრიგებლები, კათედრები...(შესაბამისი დოკუმენტაციების ანალიზი).

**პროგრესის შეფასების გეგმა----**პროგრესი გაიზომება მუდმივი მონიტორინგით სწავლა-სწავლებისას გამოყენებული პროგრამების ,პერსონალთა ჩართულობა სასწავლო პროცესში, სასწავლო პროცესის მარეგულირებელი წესების, ინდივიდუალური სასწავლო შემუშავებული გეგმების, სადამრიგებლო და კათედრების აქტივობების და სხვ.,მონაცემების შეგროვების,ანალიზისა და შემოწმების შედეგად ,განიხილება მოსწავლეთა და მასწავლებელთა მიღწევები /ხარვეზები, მშობელთა ,მასწავლებელთა, მოსწავლეთა კითხვარებით ...დანიშნულებისამებრ განხორციელდება ცვლილებები და აისახება შესაბამის დოკუმენტაციაში.

შპს სკოლა XXI საუკუნე განთავსებულია ქ. ქუთაისის წერეთლის ქ. N 96. შენობაში სკოლა იმყოფება საიჯარო ხელშეკრულებით, შენობის მეიჯარეების მიერ გაყიდვის შემთხვევაში სკოლის დამფუძნებლები გეგმავენ შენობის შეძენას.

სკოლის დირექტორი: /ნ.რევიშვილი/